CELEX: 
Language: fi
Date: 2012-10-17 00:00:00
Title: 2012/602/EU: Euroopan parlamentin päätös, 10. toukokuuta 2012 , vastuuvapauden myöntämisestä Euroopan GNSS-viraston talousarvion toteuttamisesta varainhoitovuonna 2010#Euroopan parlamentin päätöslauselma, 10. toukokuuta 2012 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan GNSS-viraston talousarvion toteuttamisesta varainhoitovuonna 2010

17.10.2012   
            
            
               FI
            
            
               Euroopan unionin virallinen lehti
            
            
               L 286/298
            
         EUROOPAN PARLAMENTIN PÄÄTÖS,
   10. toukokuuta 2012,
   vastuuvapauden myöntämisestä Euroopan GNSS-viraston talousarvion toteuttamisesta varainhoitovuonna 2010
   (2012/602/EU)
   EUROOPAN PARLAMENTTI, joka
   
               —
            
            
               ottaa huomioon Euroopan GNSS-viraston lopullisen tilinpäätöksen varainhoitovuodelta 2010,
            
         
               —
            
            
               ottaa huomioon tilintarkastustuomioistuimen kertomuksen Euroopan GNSS-viraston tilinpäätöksestä varainhoitovuodelta 2010 sekä viraston vastaukset (1),
            
         
               —
            
            
               ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),
            
         
               —
            
            
               ottaa huomioon Euroopan unionin toiminnasta tehdyn sopimuksen 319 artiklan,
            
         
               —
            
            
               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
            
         
               —
            
            
               ottaa huomioon Euroopan GNSS-viraston perustamisesta 22 päivänä syyskuuta 2010 annetun Euroopan parlamentin ja neuvoston asetuksen (EU) N:o 912/2010 (3) ja erityisesti sen 14 artiklan,
            
         
               —
            
            
               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
            
         
               —
            
            
               ottaa huomioon työjärjestyksen 77 artiklan ja liitteen VI,
            
         
               —
            
            
               ottaa huomioon talousarvion valvontavaliokunnan mietinnön (A7-0127/2012),
            
         
               1.
            
            
               myöntää Euroopan GNSS-viraston toiminnanjohtajalle vastuuvapauden viraston talousarvion toteuttamisesta varainhoitovuonna 2010;
            
         
               2.
            
            
               esittää huomautuksensa oheisessa päätöslauselmassa;
            
         
               3.
            
            
               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan GNSS-viraston toiminnanjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).
            
         
      
         
            Puhemies
         
         Martin SCHULZ
      
      
         
            Pääsihteeri
         
         Klaus WELLE
      
   
   
      (1)  EUVL C 366, 15.12.2011, s. 112.
   
      (2)  EYVL L 248, 16.9.2002, s. 1.
   
      (3)  EUVL L 276, 20.10.2010, s. 11.
   
      (4)  EYVL L 357, 31.12.2002, s. 72.
   
      EUROOPAN PARLAMENTIN PÄÄTÖSLAUSELMA,
      10. toukokuuta 2012,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan GNSS-viraston talousarvion toteuttamisesta varainhoitovuonna 2010
      EUROOPAN PARLAMENTTI, joka
      
                  —
               
               
                  ottaa huomioon Euroopan GNSS-viraston lopullisen tilinpäätöksen varainhoitovuodelta 2010,
               
            
                  —
               
               
                  ottaa huomioon tilintarkastustuomioistuimen kertomuksen Euroopan GNSS-viraston tilinpäätöksestä varainhoitovuodelta 2010 sekä viraston vastaukset (1),
               
            
                  —
               
               
                  ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),
               
            
                  —
               
               
                  ottaa huomioon Euroopan unionin toiminnasta tehdyn sopimuksen 319 artiklan,
               
            
                  —
               
               
                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,
               
            
                  —
               
               
                  ottaa huomioon Euroopan GNSS-viraston perustamisesta 22 päivänä syyskuuta 2010 annetun Euroopan parlamentin ja neuvoston asetuksen (EU) N:o 912/2010 (3) ja erityisesti sen 14 artiklan,
               
            
                  —
               
               
                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,
               
            
                  —
               
               
                  ottaa huomioon työjärjestyksen 77 artiklan ja liitteen VI,
               
            
                  —
               
               
                  ottaa huomioon talousarvion valvontavaliokunnan mietinnön (A7-0127/2012),
               
            
                  A.
               
               
                  ottaa huomioon, että Euroopan GNSS-virastosta (jäljempänä ’virasto’) tuli taloudellisesti itsenäinen vuonna 2006;
               
            
                  B.
               
               
                  ottaa huomioon, että tilintarkastustuomioistuin ilmoitti, ettei se voinut antaa lausumaa Euroopan GNSS-viraston tilinpäätöksestä varainhoitovuodelta 2007, ja huomauttaa, että Galileo-hankkeen koko rakennetta tarkistettiin vuonna 2007 ja että viraston tilinpäätös laadittiin epävarmassa oikeudellisessa ympäristössä;
               
            
                  C.
               
               
                  ottaa huomioon, että tilintarkastustuomioistuin liitti huomioita tarkastuslausumaansa viraston varainhoitovuoden 2008 tilinpäätöksen luotettavuudesta sekä tilien perustana olevien toimien laillisuudesta ja asianmukaisuudesta;
               
            
                  D.
               
               
                  ottaa huomioon, että tilintarkastustuomioistuin on saanut kohtuullisen varmuuden siitä, että viraston varainhoitovuoden 2009 tilit ovat luotettavat ja tilien perustana olevat toimet ovat lailliset ja asianmukaiset,
               
            
                  E.
               
               
                  ottaa huomioon, että kertomuksessaan viraston tilinpäätöksestä tilintarkastustuomioistuin sisällytti lausumaansa huomautuksia varainhoitovuoden 2010 tilien luotettavuudesta;
               
            
                  F.
               
               
                  ottaa huomioon, että parlamentti myönsi 10. toukokuuta 2011 viraston toiminnanjohtajalle vastuuvapauden viraston talousarvion toteuttamisesta varainhoitovuonna 2009 (5) ja vastuuvapauspäätökseen liitetyssä päätöslauselmassa se muun muassa
                  
                              —
                           
                           
                              kehotti virastoa korjaamaan puutteet 31. maaliskuuta 2010 julkaisemassaan lopullisessa talousarviossa, sillä se ei vastannut hallintoneuvoston hyväksymää vuoden 2009 lopullista talousarviota eikä siihen sisältynyt tuloja;
                           
                        
                              —
                           
                           
                              kehotti virastoa korjaamaan henkilöstövalintamenettelyiden puutteet, jotka koskevat kelpoisuusvaatimusten soveltamista tasapuolisen kohtelun periaatteen mukaisesti niissä palvelukseenottomenettelyissä, jotka ovat avoimet sekä sisäisille että ulkopuolisille hakijoille;
                           
                        
                              —
                           
                           
                              kehotti virastoa korjaamaan seitsemättä tutkimuksen puiteohjelmaa koskevat menettelystä poissulkemisen perusteet, joita ei ollut julkistettu eikä tarkistettu;
                           
                        
                              —
                           
                           
                              pani merkille, että vastuuvapauden myöntävä viranomainen ei voinut järjestelmällisesti osoittaa, että pk-yrityksiin sovellettavien kelpoisuusperusteiden täyttyminen oli tarkistettu erääseen aihealueeseen osallistuvien mahdollisten edunsaajien kohdalla;
                           
                        
            
                  G.
               
               
                  toteaa, että vuonna 2011 virasto toteutti parlamentin edellyttämät toimet taatakseen avoimet, tasapuoliset ja tehokkaat henkilöstön palvelukseenottomenettelyt;
               
            
                  H.
               
               
                  ottaa huomioon, että viraston talousarvio varainhoitovuodeksi 2010 oli 15 900 000 euroa, kun se oli 44 400 000 euroa vuonna 2009, mikä merkitsee 64,19 prosentin vähennystä; ottaa huomioon, että viraston antamien tietojen mukaan unionin maksuosuus sen talousarvioon vuonna 2010 oli 8 690 000 euroa;
               
            
         Tilien luotettavuus
      
      
                  1.
               
               
                  panee merkille, että Galileo-ohjelman kirjanpitokäytännön mukaisesti virasto kirjasi vuonna 2010 tutkimusmenoiksi sen osan 4 400 000 euron määrästä, joka koski satelliitin magneettivääntimiä, satelliitin moottoreita, satelliitin polttoainesäiliöitä (käytetään lentotestauksessa) ja maassa olevia rubidium-atomikelloja (täyden operationaalisen kyvyn omaava lennon maasegmentti);
               
            
                  2.
               
               
                  toteaa, että kyseiset omaisuuserät on kirjattu tutkimusmenoihin sen sijaan, että ne olisi luokiteltu viraston hallussa olevaksi komissiolle siirrettäväksi varallisuudeksi; korostaa, että tämä kirjanpitokäytäntö vastaa unionin vaatimuksia Galileon osa-alueiden kirjanpidosta;
               
            
                  3.
               
               
                  panee merkille, että 28. helmikuuta 2012 lähetetyssä raportissa virasto tiedotti parlamentille, miksi näiden osien kirjanpito on hoidettu edellä kuvattuun tapaan;
               
            
                  4.
               
               
                  panee merkille viraston tilintarkastustuomioistuimelle tässä asiassa antamat vastaukset ja toteaa, että virasto perusteli seuraavilla syillä sitä, että se ei ollut kirjannut kyseisiä laitteita varallisuutena tilinpitoonsa:
                  
                              —
                           
                           
                              IOV/FOC-vaiheen tavoitteena on selvittää järjestelmän tekninen toteutettavuus, mutta sitä ei validoitu vuonna 2010, koska Galileo-ohjelmaa hallinnoiva ja siitä vastaava komissio ei aio toteuttaa validointia vielä tässä vaiheessa;
                           
                        
                              —
                           
                           
                              Matimop-sopimuksen mukaan laitteistoa ei ollut koskaan aiottukaan viraston hankittavaksi, eikä se koskaan ollut eikä koskaan tule olemaan sen hallinnassa: unionin tilinpäätösstandardien mukaisesti tämä on yksi pääedellytyksistä omaisuuserän tunnustamiselle;
                           
                        
                              —
                           
                           
                              kirjanpidon kannalta ei pidetty tarkoituksenmukaisena kirjata varallisuutta, joka ei tuota taloudellista etua tai jolla ei ole taloudellista arvoa virastolle;
                           
                        
                              —
                           
                           
                              edellä todetun perusteella ja komission tällaisissa tilanteissa johdonmukaisesti noudattaman tilinpitokäytännön mukaisesti laitteiston kustannukset kirjattiin tutkimusmenoiksi vuonna 2010;
                           
                        
            
                  5.
               
               
                  panee merkille lisäksi tilintarkastustuomioistuimen esittämän huomion, jonka mukaan eurooppalaisten satelliittinavigointiohjelmien (EGNOS ja Galileo) toteuttamisesta 9. heinäkuuta 2008 annetun Euroopan parlamentin ja neuvoston asetuksen (EY) N:o 683/2008 (6) voimaantulon seurauksena suurin osa EGNOS- ja Galileo-ohjelmaan liittyvistä toiminnoista ja varoista siirrettiin komissiolle joulukuussa 2009, mutta viraston hallussa ollutta, Euroopan avaruusjärjestöltä saatavaan tekniseen tukeen liittyvää 2 000 000 euron erää koskeva tilanne oli määrittämättä vielä 31. joulukuuta 2010; ottaa huomioon, että viraston mukaan 2 000 000 euron siirto saatettiin päätökseen 3. lokakuuta 2011;
               
            
         Talousarvio- ja varainhallinto
      
      
                  6.
               
               
                  panee merkille, että viraston antamien tietojen mukaan unioni tuki virastoa vuonna 2010 kaiken kaikkiaan 8 690 000 eurolla, johon sisältyy alkuperäinen 5 135 000 euron talousarvio täydennettynä 2 755 000 euron ylijäämän palautuksella ja 800 000 euron lisäyksellä maksumäärärahoihin osaston III (toimintamenot) määrärahojen vahvistamiseksi;
               
            
                  7.
               
               
                  toteaa, että viraston varainhoitovuoden 2010 talousarvio- ja varainhallintoa koskevan selvityksen mukaan hallintoneuvosto teki yhden lisätalousarvion; panee merkille, että lisätalousarviossa on havaittavissa komission yritys- ja teollisuustoiminnan pääosaston päätös kasvattaa viraston maksumäärärahoja tutkimusmenoja koskevan budjettikohdan 3 1 0 0 osalta 800 000 eurolla maksuvalmiuden säilyttämiseksi aiemmilta vuosilta siirrettyjä maksusitoumuksia ja vuonna 2010 tehtyjä sitoumuksia varten;
               
            
                  8.
               
               
                  panee merkille talousarvio- ja varainhallintoa koskevasta selvityksestä, että viraston talousarvion toteutusaste oli 97 prosenttia unionin toiminta-avustuksesta rahoitettujen menojen osalta ja 89 prosenttia käyttötarkoitukseensa sidotuista tuloista rahoitettujen operatiivisten toimien osalta; toteaa erityisesti, että viraston talousarvion toteutusaste oli
                  
                              —
                           
                           
                              96 prosenttia osaston I (henkilöstömenot) maksusitoumusmäärärahoista ja 89 prosenttia osaston maksumäärärahoista;
                           
                        
                              —
                           
                           
                              99 prosenttia osaston II (hallintomenot) maksusitoumusmäärärahoista ja 78 prosenttia osaston maksumäärärahoista;
                           
                        
                              —
                           
                           
                              99 prosenttia osaston III (toimintamenot) maksusitoumusmäärärahoista ja 60 prosenttia osaston maksumäärärahoista;
                           
                        on huolestunut siitä, että virasto käytti osaston III maksumäärärahoista vain 60 prosenttia, kun vuonna 2009 käyttöaste oli ollut 97 prosenttia; on tyytyväinen viraston toteuttamiin tarvittaviin toimiin tilanteen korjaamiseksi, sillä vuonna 2011 maksumäärärahojen käyttöaste on korkea (osaston III kohdalla 90 prosenttia ja kokonaismäärärahoissa 94 prosenttia);
               
            
                  9.
               
               
                  panee merkille talousarvio- ja varainhallintoa koskevasta selvityksestä, että toiminnanjohtaja hyväksyi vuonna 2010 kaksi sisäistä siirtoa, joiden yhteismäärä oli 205 000 euroa;
               
            
                  10.
               
               
                  panee vuotuisesta toimintakertomuksesta merkille, että virasto sai komissiolta ennakkorahoituksena 2 606 675 euroa sekä 4 556 158 euroa seitsemänteen puiteohjelmaan liittyvän tehtävien siirtämistä koskevan sopimuksen perusteella;
               
            
         Avustusmenettelyt
      
      
                  11.
               
               
                  kehottaa virastoa korjaamaan puutteet, jotka tilintarkastustuomioistuin havaitsi seitsemänteen puiteohjelmaan liittyvien, Galileo-ohjelman toiseen ehdotuspyyntöön perustuvien avustusmenettelyiden (talousarvio 26 000 000 euroa) yhteydessä sovelletussa arviointiprosessissa; panee merkille erityisesti tilintarkastustuomioistuimen esittämät huomautukset, joiden mukaan hakijoiden taloudellisten valmiuksien arviointiperusteita ei ollut määritetty ja virasto ei ollut tarkistanut hakijoiden asemaa, vaikka avustuksen enimmäisosuus vahvistetaan hakijan aseman perusteella;
               
            
                  12.
               
               
                  kehottaa virastoa myös korjaamaan puutteet, jotka tilintarkastustuomioistuin havaitsi kuudenteen puiteohjelmaan liittyvään kolmanteen ehdotuspyyntöön perustuvassa kahdessa avustussopimuksessa; panee erityisesti merkille, että edunsaajien toimittamat menoilmoitukset eivät perustuneet todellisiin menoihin vaan olivat vakiomääräisiä; muistuttaa virastoa siitä, että tämä ei ole unionin taloudellista tukea ohjaavan, voiton tavoittelemattomuuden periaatteen mukaista, ja vaatii, että virasto puuttuu tähän tilanteeseen;
               
            
                  13.
               
               
                  toteaa myös, että tilintarkastustuomioistuimen havaintojen mukaan viidessä tarkastetussa avustuksessa, jotka liittyivät kuudenteen puiteohjelmaan, havaittiin täytäntöönpanoviiveitä, joiden kesto vaihteli yhden ja kolmen vuoden välillä, ja että tilintarkastustuomioistuin havaitsi sopimusten alkuperäiseen arvoon tehdyn peräkkäisiä lisäyksiä; toteaa, että viraston perustelun mukaan viivästykset johtuivat toiminnan luonteesta, joka heijasti viimeisintä teknistä kehitystä ja oli alttiina jatkuville muutoksille, ja että virasto päätti siksi, että nämä muutokset ja pidennykset olivat välttämättömiä ja hyödyllisiä koko Galileo-ohjelman kannalta; panee joka tapauksessa merkille, että viraston mukaan se ei koskaan ylittänyt talousarviossa sopimuksille kokonaisuudessaan asetettua rajaa;
               
            
         Hankintatoimet
      
      
                  14.
               
               
                  panee merkille viraston vuotuisesta toimintakertomuksesta, että vuonna 2010 se toteutti seuraavat hankintatoimet:
                  
                              —
                           
                           
                              65 hankintamääräystä, joiden kokonaisarvo oli noin 900 000 euroa;
                           
                        
                              —
                           
                           
                              kuusi neuvottelumenettelyä, joiden kokonaisarvo oli 470 000 euroa;
                           
                        
                              —
                           
                           
                              kolme avointa ehdotuspyyntöä, joiden kokonaisarvo oli 9 400 000 euroa;
                           
                        
            
         Vuotuisen työohjelman ja vuotuisen toimintakertomuksen keskinäinen vastaavuus
      
      
                  15.
               
               
                  toteaa, että viraston vuotuinen toimintakertomus ei vastanne täysin viraston vuotuista työohjelmaa; panee lisäksi merkille, että työohjelmassa asetetut tavoitteet ovat melko epämääräiset ja että siksi niitä on vaikea arvioida ja todeta, onko ne saavutettu; kehottaa näin ollen virastoa laatimaan parempia vuotuisia työohjelmia, jotta vastuuvapauden myöntävä viranomainen voi arvioida paremmin viraston toiminnan tehokkuutta; korostaa, että virasto on pannut merkille tilintarkastustuomioistuimen suositukset, ja panee tyytyväisenä merkille, että näin ollen seuraavat vuotuiset työohjelmat tulevat vastaamaan muotovaatimuksia;
               
            
         Henkilöresurssit
      
      
                  16.
               
               
                  kehottaa virastoa parantamaan valintamenettelyjään, jotta palvelukseen ottamisen avoimuus ei vaarantuisi; panee merkille tilintarkastustuomioistuimen todenneen, että tarkastettujen henkilöstön valintamenettelyiden yhteydessä ei määritetty pisterajoja, jotka ehdokkaiden oli saavutettava saadakseen kutsun kirjallisiin kokeisiin ja haastatteluihin tai tullakseen merkityksi varallaololuetteloon;
               
            
                  17.
               
               
                  panee merkille, että vuotuisen toimintakertomuksen mukaan virasto käynnisti 16 palvelukseenottomenettelyä ja että vuoden 2010 loppuun mennessä henkilöstöön kuului 40 työntekijää;
               
            
                  18.
               
               
                  panee merkille myös, että vuotuisessa työohjelmassaan virasto asetti tavoitteeksi henkilöstönsä lukumäärän nostamisen 42:een, mutta 31. joulukuuta 2010 viraston palveluksessa oli kaikkiaan 40 työntekijää (5 enemmän kuin vuotta aiemmin): 18 operatiivisissa, 14 hallinnollisissa ja 8 sekalaisissa tehtävissä;
               
            
         Sisäinen tarkastus
      
      
                  19.
               
               
                  panee merkille vuotuisesta toimintakertomuksesta, että virasto saattoi päätökseen riskinhallintapolitiikkansa laatimisen ja että riskirekisteri on otettu käyttöön;
               
            
                  20.
               
               
                  panee lisäksi merkille viraston vuotuisesta toimintakertomuksesta, että vuoden 2010 lopussa avoinna ei ollut yhtään sisäisen tarkastuksen antamaa kriittistä suositusta mutta että avoinna oli viisi suositusta, jotka koskivat
                  
                              —
                           
                           
                              tavoitteiden ja tulosindikaattoreiden ilmoittamista vuotuisessa työohjelmassa;
                           
                        
                              —
                           
                           
                              tarvetta kehittää muodolliset puitteet hallintoneuvoston vastuulla olevalle tilinpitäjän nimittämiselle;
                           
                        
                              —
                           
                           
                              asianmukaisten rahoituspäätösten vahvistamista;
                           
                        
                              —
                           
                           
                              avustusten hallinnointiin liittyvien keskeisten valvontamenettelyiden lujittamista;
                           
                        
                              —
                           
                           
                              varainhoitotehtävien siirtämisen saattamista ajan tasalle ja ABAC-järjestelmien käyttöoikeuksien säännöllistä tarkistamista;
                           
                        
            
                  21.
               
               
                  pitää myönteisenä, että viraston joulukuussa 2010 julkaiseman vuotuisen suositusten täytäntöönpanoa koskevan katsauksen mukaan edellä mainitut viisi avointa suositusta on pantu täytäntöön;
               
            
                  22.
               
               
                  kiinnittää huomiota aiempien vuosien vastuuvapausmietinnöissä esittämiinsä suosituksiin, jotka on esitetty tämän päätöslauselman liitteessä;
               
            
                  23.
               
               
                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnasta, varainhoidosta ja sen valvonnasta 10. toukokuuta 2012 antamaansa päätöslauselmaan (7).
               
            
         (1)  EUVL C 366, 15.12.2011, s. 112.
      
         (2)  EYVL L 248, 16.9.2002, s. 1.
      
         (3)  EUVL L 276, 20.10.2010, s. 11.
      
         (4)  EYVL L 357, 31.12.2002, s. 72.
      
         (5)  EUVL L 250, 27.9.2011, s. 232.
      
         (6)  EUVL L 196, 24.7.2008, s. 1.
      
         (7)  Hyväksytyt tekstit, P7_TA(2012)0164 (ks. tämän virallisen lehden sivu 388).
   
   
      LIITE
      
         EUROOPAN PARLAMENTIN SUOSITUKSET AIEMPINA VUOSINA
      
      
                  Euroopan GNSS-virasto
               
               
                  2006
               
               
                  2007
               
               
                  2008
               
               
                  2009
               
            
                  Talousarvio- ja varainhallinto
               
               
                  
                              —
                           
                           
                              Puutteet hallinto- ja valvontajärjestelmien toiminnassa: 12 tapauksessa tapahtuman käynnistäneelle virkamiehelle ei ollut annettu asiaankuuluvaa valtuutusta eikä asianmukaisia varainhoitoprosesseja noudatettu.
                           
                        
                              —
                           
                           
                              Galileo- ja EGNOS-hankkeiden varoihin liittyvät epävarmuustekijät.
                           
                        
               
                  
                              —
                           
                           
                              Talousarviohallinnon heikkoudet: viraston työohjelma ja talousarvio eivät niveltyneet selkeästi toisiinsa, varojen siirtoja ei perusteltu eikä dokumentoitu, perintämääräysten kirjaaminen talousarviotileille viivästyi toistuvasti ja talousarvion toteuttaminen esitettiin epäjohdonmukaisesti.
                           
                        
                              —
                           
                           
                              Vaikka tosiasiallinen talousarvio pieneni 50 prosenttia, määrärahojen käyttöaste jäi operatiivisten toimintojen kohdalla alhaiseksi: 63 prosenttiin maksusitoumusten ja 51 prosenttiin maksujen osalta.
                           
                        
                              —
                           
                           
                              Parlamentti piti valitettavana, että tilintarkastustuomioistuin liitti huomioita tarkastuslausumaansa varainhoitovuoden 2007 tilien luotettavuudesta sekä tilien perustana olevien toimien laillisuudesta ja asianmukaisuudesta.
                           
                        
                              —
                           
                           
                              Galileo- ja EGNOS-hankkeiden varoihin liittyvät epävarmuustekijät.
                           
                        
               
                  
                              —
                           
                           
                              Talousarviohallinnon heikkoudet: asianmukaista lisätalousarviota ei laadittu.
                           
                        
                              —
                           
                           
                              Parlamentti piti valitettavana, että tilintarkastustuomioistuin liitti huomioita tarkastuslausumaansa varainhoitovuoden 2008 tilien luotettavuudesta sekä tilien perustana olevien toimien laillisuudesta ja asianmukaisuudesta.
                           
                        
                              —
                           
                           
                              Galileo- ja EGNOS-hankkeiden varoihin liittyvät epävarmuustekijät.
                           
                        
               
                  
                              —
                           
                           
                              Seitsemättä tutkimuksen puiteohjelmaa koskevia menettelystä poissulkemisen perusteita ei julkistettu eikä tarkistettu, vastuuvapauden myöntävä viranomainen ei voinut järjestelmällisesti osoittaa, että pk-yrityksiin sovellettavien kelpoisuusperusteiden täyttyminen oli tarkistettu erääseen aihealueeseen osallistuvien mahdollisten edunsaajien kohdalla.
                           
                        
                              —
                           
                           
                              Viraston 31. maaliskuuta 2010 julkaisemasta lopullisesta talousarviosta ei käynyt ilmi hallintoneuvoston hyväksymää vuoden 2009 lopullista talousarviota eikä viraston tuloja, joten parlamentti vaati virastoa korjaamaan tilanteen ja tiedottamaan muutoksesta vastuuvapauden myöntävälle viranomaiselle.
                           
                        
            
                  Henkilöresurssit
               
               
                  —
               
               
                  —
               
               
                  —
               
               
                  
                              —
                           
                           
                              Puutteet henkilöstövalintamenettelyissä
                           
                        
                              —
                           
                           
                              On tarpeen korjata puutteet, jotka koskevat kelpoisuusvaatimusten soveltamista tasapuolisen kohtelun periaatteen mukaisesti niissä palvelukseenottomenettelyissä, jotka ovat avoimet sekä sisäisille että ulkopuolisille hakijoille.
                           
                        
            
                  Sisäinen tarkastus
               
               
                  —
               
               
                  —
               
               
                  Parlamentti kehotti virastoa täyttämään viimeiset kaksi sisäisen tarkastuksen antamaa suositusta: ne koskevat arkaluontoisia tehtäviä ja työnkuvauksia.
               
               
                  Parlamentti pani merkille, että vielä toteuttamatta olevat kaksi tärkeää sisäisen tarkastuksen suositusta liittyvät arkaluontoisiin tehtäviin ja työnkuvauksiin.